Elon Musk vrea să le dea „delete” unor părți din guvernul SUA. Ce agenții federale au intrat în vizorul lui Donald Trump
În noul lor rol de lideri ai Departamentului Eficienței Guvernamentale, miliardarul Elon Musk, fondatorul SpaceX și Tesla, și milionarul Vivek Ramaswamy, fondatorul Roivant Sciences și investitor în domeniul biotehnologiei, au promis că le vor da „delete” agențiilor guvernamentale la fel de ușor cum ștergi un fișier de pe calculator, relatează Business Insider. Totuși, misiunea lor de a tăia întregi departamente din guvernul Statelor Unite va întâmpina mari obstacole birocratice, congresionale și politice care vor face acest obiectiv foarte greu de îndeplinit.